**VOLANIE**

/ The Calling /

**Premiéra v SR:** 31.október 2019

**Koniec monopolu:** 30. máj 2024

**Krajina pôvodu:** Slovensko   
**Rok výroby:** 2019  
**Odporučená prístupnosť:** MP 15  
**Formát:** DCP, MP4

**Jaz.** **verzia:** ukrajinsky so slovenskými titulkami

**Minutáž:** 70 min.  
**Žáner:** dokumentárna esej

**Réžia, scenár:** Erik Praus │**Strih:** Peter Harum │ **Kamera:** Peter Kováč │ **Zvuk:** Michal Džadoň │ **Hudba:** David Kollar│ **Dramaturgia:** Ingrid Mayerová, Jan Gogola**│ Producent:** Peter Neveďal Filmpark production, s.r.o, RTVS, FilmWorx Studios s.r.o.│ **Účinkujú**: otec Gabriel, otec Nazarij, otec Vicilentius a ďalší

**Krátky popis:**

Trojportrét mníchov o ľudskom premenení.

**Synopsa:**

Opustili svetský život, manželku, deti, prácu a vstúpili do kláštora. Cez portréty troch mníchov zachytáva celovečerný dokumentárny film Erika Prausa neopakovateľnú duchovnú atmosféru a mystiku pravoslávneho kláštora Počájivská lávra, ktorý leží na kopci nad mestečkom Počájiv v Ternopiľskej oblasti na západe Ukrajiny. Otcovia Gabriel, Vicilentius a Nazarij sa tu zbavili traumatizujúcej minulosti, dosiahli pokoj a vyrovnanosť a našli zmysel života. Ich príbehy sú metaforami zduchovnenia a očistenia od ľudských vášní na pozadí divokej ukrajinskej reality. Pod tlakom materiálnej biedy a duchovného zúfalstva navštevujú toto pútnické miesto masy veriacich, aby načerpali nové sily a odpustenie. Film s úctou pozoruje každodenný život mníchov, ale všíma si aj okázalú nádheru kláštorného prostredia. Cesta viery nie je len výsadou vyvolených. Je otvorená pre každého, kto pocíti „volanie“.

**Erik Praus (1979)**

Vyštudoval Akadémiu umení v Banskej Bystrici (Bc.) a Vysokú školu múzických umení v Bratislave (Mgr Art), réžiu dokumentárneho filmu. V roku 2008 počas štúdia získal so svojím filmom *Recyklátor* cenu za Najlepší dokumentárny film a prémiu literárneho fondu na festivale Ačko. Jeho absolventským filmom bola snímka *Muzikanti* (2011). Dokument *Zem, ktorá hľadá svoje nebo* mal premiéru na MFFK Febiofest 2016, kde sa stretol s veľkým úspechom. Jeho ďalším celovečerným dokumentárnym filmom je Volanie (2019).